**DĖL ROKIŠKIO RAJONO SAVIVALDYBĖS TARYBOS 2020 M. LIEPOS 31 D. SPRENDIMO NR. TS-201 „DĖL FINANSINĖS PARAMOS REZIDENTAMS, ATVYKSTANTIEMS DIRBTI Į ROKIŠKIO RAJONO ASMENS SVEIKATOS PRIEŽIŪROS ĮSTAIGAS, SKYRIMO TVARKOS APRAŠO PATVIRTINIMO“ PAKEITIMO**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pakeisti finansinės paramos rezidentams, atvykstantiems dirbti į Rokiškio rajono asmens sveikatos priežiūros įstaigas, skyrimo tvarkos aprašo, patvirtinto Rokiškio rajono savivaldybės tarybos 2020 m. liepos 31 d. sprendimu Nr. TS-201 „Dėl finansinės paramos rezidentams, atvykstantiems dirbti į Rokiškio rajono asmens sveikatos priežiūros įstaigas, skyrimo tvarkos aprašo patvirtinimo“, 5 punktą ir išdėstyti jį taip:

„5. Finansinė parama – rezidentui skiriama ne daugiau kaip 6 100,00 eurų metams rezidentūros studijoms apmokėti ir, atsižvelgiant į asmens sveikatos priežiūros įstaigos galimybes, rezidentui gali būti mokama stipendija iš asmens sveikatos priežiūros įstaigos papildomai uždirbamų lėšų“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2020 M. LIEPOS 31 D. SPRENDIMO NR. TS-201 „DĖL FINANSINĖS PARAMOS REZIDENTAMS, ATVYKSTANTIEMS DIRBTI Į ROKIŠKIO RAJONO ASMENS SVEIKATOS PRIEŽIŪROS ĮSTAIGAS, SKYRIMO TVARKOS APRAŠO PATVIRTINIMO“ PAKEITIMO**

**AIŠKINAMASIS RAŠTAS**

2022 m. liepos 29 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas – pakeisti finansinės paramos rezidentams, atvykstantiems dirbti į Rokiškio rajono asmens sveikatos priežiūros įstaigas, skyrimo tvarkos aprašo, patvirtinto Rokiškio rajono savivaldybės tarybos 2020 m. liepos 31 d. sprendimu Nr. TS-201, 5 punktą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos 2020 m. liepos 31 d. sprendimas Nr. TS-201 „ Dėl finansinės paramos rezidentams, atvykstantiems dirbti į Rokiškio rajono asmens sveikatos priežiūros įstaigas, skyrimo tvarkos aprašo patvirtinimo“.

**Sprendimo projekto esmė.**

Siekiant pritraukti gydytojus rezidentus į Rokiškio rajono asmens sveikatos priežiūros įstaigas (toliau – ASPĮ), bus sudaryta galimybė pačioms ASPĮ investuoti į naujų specialistų paruošimą, teikiant finansinę paramą – stipendiją, su sąlyga, kad gydytojas rezidentas, baigęs rezidentūros studijas, sutartą laiko tarpą dirbs toje ASPĮ. Lėšos stipendijoms mokėti bus skirtos iš papildomai ASPĮ uždirbamų lėšų. ASPĮ pačios spręs dėl stipendijos skyrimo ir mokamos sumos dydžio gydytojui rezidentui.

**Laukiami rezultatai.**

Bus sudaryta galimybė ir teisinis pagrindas pačioms ASPĮ mokėti gydytojams rezidentams stipendijas.

**Finansavimo šaltiniai ir lėšų poreikis.**

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Rokiškio rajono savivaldybės tarybos 2020 m. liepos 31 d. sprendimo Nr. TS-201 „Dėl finansinės paramos rezidentams, atvykstantiems dirbti į Rokiškio rajono asmens sveikatos priežiūros įstaigas, skyrimo tvarkos aprašo patvirtinimo“ antikorupcinis vertinimas atliktas 2020-07-16. Siūlomi teisės akto pakeitimai nekeičia atlikto vertinimo.

|  |  |
| --- | --- |
| Savivaldybės gydytoja | Evelina Grėbliauskienė |